stanford-oval/wikipedia huggingface dataset:
วิศวกรรมโครงสร้าง
ความเชี่ยวชาญเฉพาะด้าน > โครงสร้างวิศวกรรมโยธา

วิศวกรรมโครงสร้างโยธารวมถึงวิศวกรรมโครงสร้างทั้งหมดที่เกี่ยวข้องกับการสร้างสภาพแวดล้อม ซึ่งจะประกอบด้วย:
สะพาน
เขื่อน
งานดิน
ฐานราก
โครงสร้างนอกชายฝั่ง
ท่อส่ง
สถานีพลังงาน
รางรถไฟ
โครงสร้างยึดและกำแพง
ถนน
อุโมงค์
ทางน้ำ
โครงสร้างพื้นฐานของน้ำและน้ำเสีย
วิศวกรโครงสร้างเป็นผู้นำนักออกแบบสำหรับโครงสร้างเหล่านี้, และมักจะออกแบบแต่เพียงผู้เดียว. ในการออกแบบโครงสร้างเช่นนี้, ความปลอดภัยของโครงสร้างมีความสำคัญยิ่ง (ในสหราชอาณาจักร การออกแบบเขื่อน, โรงไฟฟ้านิวเคลียร์และสะพานจะต้องมีการลงนามโดยวิศวกรผู้มีใบอนุญาต)
โครงสร้างวิศวกรรมโยธามักจะประสพกับแรงที่รุนแรงสุดขั้ว, เช่นการเปลี่ยนแปลงขนาดใหญ่ในอุณหภูมิ, โหลดแบบไดนามิกเช่นคลื่นหรือการจราจร, หรือแรงกดดันสูงจากน้ำหรือก๊าซที่ถูกบีบอัด. นอกจากนี้ มันยังมักจะถูกสร้างในสภาพแวดล้อมที่กัดกร่อน, เช่นในทะเล, ในโรงงานอุตสาหกรรมหรือใต้ดิน.
ความเชี่ยวชาญเฉพาะด้าน > โครงสร้างเครื่องกล

หลักการของวิศวกรรมโครงสร้างถูกนำมาใช้กับความหลากหลายของโครงสร้างของเครื่องจักรกล (ที่เคลื่อนที่ได้). การออกแบบโครงสร้างคงที่ถือว่าพวกมันมีรูปทรงเรขาคณิตที่เหมือนกันเสมอ (ในความเป็นจริง, โครงสร้างที่เรียกว่าคงที่สามารถเคลื่อนที่อย่างมีนัยสำคัญ, และการออกแบบโครงสร้างทางวิศวกรรมจะต้องนำสิ่งนี้มาพิจารณาถ้าจำเป็น), แต่การออกแบบของโครงสร้างที่เคลื่อนที่ได้หรือกำลังเคลื่อนที่ต้องพิจารณาความล้า, การแปรเปลี่ยนในวิธีการที่โหลดจะถูกแรงต้านและการโก่งตัวของโครงสร้างอย่างมีนัยสำคัญ.
แรงซึ่งหลายชิ้นส่วนของเครื่องกลที่จะต้องได้รับอาจจะแปรเปลี่ยนอย่างมีนัยสำคัญ, และอาจจะรุนแรงในอัตราที่สูง. แรงที่เรือหรือเครื่องบินได้รับอาจจะแปรเปลี่ยนอย่างมากและอาจจะเป็นหลายพันครั้งตลอดช่วงอายุการใช้งานของโครงสร้าง. การออกแบบโครงสร้างต้องให้แน่ใจว่าโครงสร้างดังกล่าวมีความสามารถที่จะทนต่อโหลดเช่นนั้นได้ตลอดช่วงอายุของมันโดยไม่ล้มเหลว.
งานเหล่านี้ต้องการวิศวกรรมโครงสร้างเครื่องจักรกล:
หม้อไอน้ำและภาชนะความดัน
ขบวนรถและรถลาก
รถเครน
ลิฟท์
บันไดเลื่อน
เรือ
ความเชี่ยวชาญเฉพาะด้าน > โครงสร้างการบินและอวกาศ

โครงสร้างการบินและอวกาศมีหลายประเภทรวมถึงยานส่ง (Atlas, เดลต้า, ไททัน), ขีปนาวุธ (ALCM, Harpoon), ยานเหนือเสียง (กระสวยอวกาศ), เครื่องบินรบ (F-16, F-18) และเครื่องบินพาณิชย์ (โบอิ้ง 777, MD-11). โครงสร้างการบินและอวกาศมักจะประกอบด้วยแผ่นบางที่มีแผ่นเสริมแรงสำหรับพื้นผิวภายนอก, ผนังที่แบ่งตัวเครื่องบินออกเป็นส่วน ๆ และกรอบเพื่อรองรับรูปร่างและตัวยึดเช่นการเชื่อม, หมุด, สกรูและน็อตที่ยึดชิ้นส่วนต่าง ๆ เข้าด้วยกัน.
ความเชี่ยวชาญเฉพาะด้าน > โครงสร้างระดับนาโน

โครงสร้างนาโนเป็นวัตถุที่มีขนาดกลางระหว่างโครงสร้างโมเลกุลและต้องส่องกล้องจุลทรรศน์ (ขนาดไมโครเมตร). ในการอธิบายโครงสร้างนาโน มันมีความจำเป็นที่จะต้องแยกความแตกต่างระหว่างตัวเลขของขนาดใน'ระดับนาโน' (อังกฤษ: nanoscale). พื้นผิวสิ่งทอนาโนมีหนึ่งมิติในระดับนาโน, คือเพียงความหนาของพื้นผิวของวัตถุอยู่ระหว่าง 0.1 และ 100 นาโนเมตร. ท่อนาโน [disambiguation needed ] มีสองมิติในระดับนาโน, คือขนาดเส้นผ่าศูนย์กลางของท่ออยู่ระหว่าง 0.1 และ 100 นาโนเมตร; ความยาวของมันอาจจะมากกว่ามาก. สุดท้ายอนุภาคนาโนทรงกลมมีสามมิติในระดับนาโน, คืออนุภาคอยู่ระหว่าง 0.1 และ 100 นาโนเมตรใน​​แต่ละมิติเชิงพื้นที่. คำว่าอนุภาคนาโนและอนุภาคขนาดเล็ก (อังกฤษ: ultrafine particles (UFP)) มักจะถุกใช้เป็นคำพ้องเสียง แม้ว่า UFP สามารถมีขนาดถึงในช่วงไมโครเมตร. คำว่า 'โครงสร้างนาโน' มักจะถูกใช้เมื่อพูดถึงเทคโนโลยีแม่เหล็ก.
ความเชี่ยวชาญเฉพาะด้าน > วิศวกรรมโครงสร้างวิทยาศาสตร์การแพทย์

อุปกรณ์ทางการแพทย์ (ที่เรียกกันว่า Armamentarium) ถูกออกแบบมาเพื่อช่วยในการวินิจฉัย, การตรวจสอบหรือการรักษาสภาวะทางการแพทย์. มีหลายประเภทขั้นพื้นฐานคือ: อุปกรณ์การวินิจฉัยรวมถึงเครื่องถ่ายภาพทางการแพทย์, ที่ใช้เพื่อช่วยในการวินิจฉัยโรค; อุปกรณ์รวมถึงปั๊มฉีดเข้าหลอดเลือด, เลเซอร์ทางการแพทย์และการรักษาด้วยวิธีการผ่าตัดด้วย LASIK; การตรวจสอบทางการแพทย์ยอมให้เจ้าหน้าที่ทางการแพทย์ในการวัดสภาวะทางการแพทย์ของผู้ป่วย. จอภาพอาจวัดสัญญาณชีพผู้ป่วยและพารามิเตอร์อื่น ๆ รวมถึงคลื่นไฟฟ้าหัวใจ, คลื่นไฟฟ้าสมอง, ความดันโลหิตและก๊าซที่ละลายในเลือด; อุปกรณ์วินิจฉัยทางการแพทย์ยังอาจใช้ในบ้านเพื่อจุดประสงค์บางอย่าง, เช่น สำหรับการควบคุมโรคเบาหวาน. ช่างเทคนิคอุปกรณ์ชีวการแพทย์ (BMET) เป็นส่วนประกอบที่สำคัญของระบบการจัดส่งการดูแลสุขภาพ. ถูกจ้างเบื้องต้นโดยโรงพยาบาล, BMETs เป็นคนที่รับผิดชอบในการบำรุงรักษาอุปกรณ์สิ่งอำนวยความสะดวกทางการแพทย์.
องค์ประกอบโครงสร้าง

บทความหลัก: Space frame
โครงสร้างใด ๆ จะถูกทำขึ้นหลัก ๆ จากเพียงจำนวนเล็กน้อยของชนิดขององค์ประกอบที่แตกต่างกัน ได้แก่:
เสา (อังกฤษ: column)
คาน (อังกฤษ: beam)
แผ่น (อังกฤษ: plate)
โครงสร้างรูปโค้ง (อังกฤษ: arch)
เปลือกนอก (อังกฤษ: shell)
Catenaries
องค์ประกอบทั้งหลายเหล่านี้สามารถจำแนกตามรูปแบบ (ตรง, แผ่น, โค้ง) และมิติ (มิติเดียว/สองมิติ) ดังนี้:
|  | มิติเดียว> ตรง | มิติเดียว> โค้ง | สองมิติ> แผ่น | สองมิติ> โค้ง |
| --- | --- | --- | --- | --- |
| แรงโค้งงอ (อังกฤษ: bending) เป็นหลัก | คาน | โครงสร้างรูปโค้งต่อเนื่อง | แผ่น, แผ่นพื้นคอนกรีต | lamina, โดม |
| แรงตึง (อังกฤษ: tensile stress) เป็นหลัก | เชือก, เหล็กประกับ (อังกฤษ: tie) | Catenary | เปลือกนอก | เปลือกนอก |
| แรงกดทับ (อังกฤษ: compression) เป็นหลัก | ตอม่อหรือเสาสะพาน, เสา | ตอม่อหรือเสาสะพาน, เสา | กำแพงรับน้ำหนัก | กำแพงรับน้ำหนัก |
องค์ประกอบโครงสร้าง > เสา

บทความหลัก: เสา
เสาเป็นองค์ประกอบที่แบกรับแรงตามแนวแกนเท่านั้น - นั้นคือแรงกดทับ (อังกฤษ: compression) - หรือทั้งแรงตามแนวแกนและแรงโค้งงอ (อังกฤษ: bending) (ซึ่งทางเทคนิคเรียกว่าคาน-เสา (อังกฤษ: beam-column) แต่ในทางปฏิบัติเรียกแค่เสา). การออกแบบของเสาจะต้องตรวจสอบความสามารถในแนวแกนขององค์ประกอบ, และความสามารถในการโค้งงอ.
ความสามารถในการโค้งงอคือความสามารถขององค์ประกอบในการทนต่อความโน้มเอียงในการหักงอ. ความสามารถของมันขึ้นอยู่กับรูปทรงเรขาคณิต, วัสดุ, และความยาวที่มีผลของเสา, ซึ่งขึ้นอยู่กับสภาวะที่เหนี่ยวรั้งที่ด้านบนและด้านล่างของเสา. ความยาวที่มีผลจะเท่ากับ  K*l โดยที่  l คือความยาวที่แท้จริงของเสา.
ความสามารถของเสาในการแบกโหลดในแนวแกนขึ้นอยู่กับระดับของแรงโค้งงอที่มันจะต้องรองรับ, และในทางกลับกัน, ระดับของแรงโค้งงอที่มันจะต้องรองรับก็จะขึ้นอยู่กับความสามารถของเสาในการแบกโหลดในแนวแกน. นี้จะถูกแสดงในแผนภูมิการทำงานร่วมกันและเป็นความสัมพันธ์ที่ไม่เป็นเส้นตรงและซับซ้อนอันหนึ่ง.
องค์ประกอบโครงสร้าง > คาน

บทความหลัก: คาน
คานอาจถูกนิยามว่าเป็นองค์ประกอบหนึ่งที่มีด้าน ๆ หนึ่งใหญ่กว่าอีกสองด้านและโหลดที่ถูกใส่ให้มักจะถูกกดลงบนแกนหลักขององค์ประกอบนั้น. คานและเสาจะถูกเรียกว่าองค์ประกอบของเส้นและมักจะถูกแทนด้วยเส้นที่เรียบง่ายในการสร้างแบบจำลองโครงสร้าง.
แบบคานยื่น (อังกฤษ: cantilever) (มีรองรับที่ปลายด้านหนึ่งเท่านั้นด้วยการเชื่อมต่อแบบถาวร เช่นเสาธงแนวราบหรือเอียง)
มีการรองรับง่าย ๆ (การรองรับอยู่ในแนวตั้งที่ปลายแต่ละด้าน, ในแนวนอนมีเพียงด้านเดียวเพื่อทนต่อแรงเสียดทาน เช่นกระดานโดดน้ำ, และสามารถหมุนที่จุดรองรับ เช่นสะพานเปิด/ปิดได้)
คงที่ (รองรับที่ปลายทั้งสองด้านโดยการเชื่อมต่อตายตัว, ไม่สามารถหมุนได้ที่จุดรองรับ)
อย่างต่อเนื่อง (รองรับสามจุดหรือมากกว่า)
ผสมกันของแบบข้างต้น (เช่น รองรับที่ปลายด้านหนึ่งและตรงกลาง)
คานเป็นองค์ประกอบที่แบกรับแรงโค้งงออย่างเดียวเท่านั้น. แรงโค้งงอทำให้ส่วนหนึ่งของคาน (แบ่งตามความยาวของมัน) อยู่ในสภาพ​​การกดทับและส่วนอื่น ๆ อยู่ในความตึง. ส่วนที่ถูกกดทับจะต้องถูกออกแบบเพื่อต้านทานการโค้งงอและการบด, ในขณะที่ส่วนที่อยู่ในความตึงจะต้องมีความสามารถเพียงพอที่จะต่อต้านความตึงนั้น.
องค์ประกอบโครงสร้าง > Trusses

บทความหลัก: Truss
truss เป็นโครงสร้างแบบหนึ่งที่ประกอบด้วยองค์ประกอบโครงสร้างสองประเภท ได้แก่; ส่วนประกอบที่ถูกแรงกดทับ (อังกฤษ: compression member) และส่วนประกอบที่ถูกแรงดึง (อังกฤษ: tension member) (เช่นเสาค้ำ (อังกฤษ: strut) และเหล็กประกับ (อังกฤษ: tie) ). truss ส่วนใหญ่ใช้เหล็กฉาก (อังกฤษ: gusset plate) ในการเชื่อมต่อหลาย ๆ องค์ประกอบเข้าด้วยกัน. เหล็กฉากค่อนข้างมีความยืดหยุ่นและช่วยลดโมเม้นท์การโค้งงอ (อังกฤษ: bending moment) ที่จุดเชื่อมต่อ, จึงเป็นการช่วยให้ truss members สามารถแบกรับแรงตึงหรือแรงกดทับหลักได้.
Truss มักจะถูกนำมาใช้ในโครงสร้างขนาดใหญ่, ในที่ซึ่งมันไม่ประหยัดการใช้คานเป็นแท่งแข็ง.
องค์ประกอบโครงสร้าง > แผ่น

แผ่นแบกรับการหักงอในสองทิศทาง. แผ่นพื้นคอนกรีตเป็นตัวอย่างหนึ่งของแผ่น. แผ่นสามารถเข้าใจได้โดยใช้กลไกต่อเนื่อง (อังกฤษ: continuum mechanics), แต่เนื่องจากความซับซ้อนที่เกี่ยวข้อง, พวกมันส่วนใหญ่มักได้รับการออกแบบโดยใช้วิธีการเชิงประจักษ์ประมวลผลหรือการวิเคราะห์คอมพิวเตอร์.
นอกจากนี้พวกมันยังสามารถได้รับการออกแบบด้วยทฤษฎีเส้นผลตอบแทน (อังกฤษ: yield line theory), ในที่ซึ่งกลไกการล่มสลายที่ได้สันนิษฐานไว้มีการวิเคราะห์เพื่อให้ขอบเขตด้านบน (อังกฤษ: upper bound) บนโหลดที่ล่มสลาย (ดู Plasticity). เทคนิคนี้ถูกนำมาใช้ในทางปฏิบัติ แต่เพราะวิธีการนี้จะให้ ขอบเขตด้านบน, เช่นการคาดการณ์ที่ไม่ปลอดภัยของการโหลดที่ล่มสลาย, สำหรับกลไกการล่มสลายที่ถูกคิดขึนอย่างไม่ดี การดูแลอย่างมากเป็นสิ่งจำเป็นเพื่อให้แน่ใจว่ากลไกการล่มสลายที่สันนิษฐานไว้จะเป็นจริง.
องค์ประกอบโครงสร้าง > เปลือก

บทความหลัก: โครงสร้างเปลือกบาง
ดูเพิ่มเติม: gridshell
เปลือกได้รับกำลังของพวกมันมาจากรูปแบบของพวกมันเอง, และแบกรับแรงกดทับทั้งหมดในสองทิศทาง. โดมเป็นตัวอย่างหนึ่งของเปลือก. พวกมันสามารถได้รับการออกแบบโดยการทำเป็นแบบแขวนห่วงโซ่, ซึ่งจะทำหน้าที่เป็น catenary ในแรงตึงเครียดที่บริสุทธิ์, และกลับหัวรูปแบบเพื่อให้บรรลุแรงบีบอัดที่บริสุทธิ์.
องค์ประกอบโครงสร้าง > โครงสร้างโค้ง

บทความหลัก: Arch
โครงสร้างโค้งแบกรับแรงกดทับบีบอัดในทิศทางเดียวเท่านั้น, ซึ่งเป็นเหตุผลว่าทำไมจึงมีความเหมาะสมที่จะสร้างซุ้มประตูโค้งจากอิฐ. พวกมันได้รับการออกแบบโดยมั่นใจว่าสายของแรงผลักดัน (อังกฤษ: line of thrust) ของแรงยังคงอยู่ภายในความลึกของซุ้มประตูโค้ง. ส่วนใหญ่มันจะถูกใช้เพื่อเพิ่มความโดดเด่นของโครงสร้างใด ๆ.
องค์ประกอบโครงสร้าง > Catenaries

บทความหลัก: โครงสร้างแรงดึง
Catenaries ได้รับความแข็งแรงของพวกมันจากรูปแบบของพวกมันเอง, และแบกรับแรงตึงอย่างเดียวโดยการเบี่ยงเบน (เช่นเดียวกับเชือกที่จะย้อยลงมาเมื่อมีคนเดินบนนั้น). พวกมันส่วนใหญ่มักจะเป็นโครงสร้างของสายเคเบิลหรือผ้า. โครงสร้างผ้าทำหน้าที่เป็น catenary ในสองทิศทาง.
องค์ประกอบโครงสร้าง > ทฤษฎีวิศวกรรมโครงสร้าง

บทความหลัก: ทฤษฎีวิศวกรรมโครงสร้าง
วิศวกรรมโครงสร้างขึ้นอยู่กับความรู้ในรายละเอียดของกลศาสตร์ประยุกต์, วัสดุศาสตร์และคณิตศาสตร์ประยุกต์เพื่อที่จะเข้าใจและคาดการณ์ว่าโครงสร้างรองรับและต่อต้านน้ำหนักตัวเองและน้ำหนักของโหลดได้อย่างไร. เพื่อที่จะนำความรู้มาใช้ให้ประสบความสำเร็จ วิศวกรโครงสร้างโดยทั่วไปต้องมีความรู้ในรายละเอียดของรหัสการออกแบบ (อังกฤษ: design codes) ด้านปฏิบัติและทฤษฎีที่เกี่ยวข้อง, เทคนิคของการวิเคราะห์โครงสร้าง, รวมทั้งความรู้บางอย่างเกี่ยวกับความต้านทานการกัดกร่อนของวัสดุและโครงสร้าง, โดยเฉพาะอย่างยิ่งเมื่อโครงสร้างเหล่านั้นจะสัมผัสกับสิ่งแวดล้อมภายนอก. ตั้งแต่ปี 1990s, ซอฟแวร์ผู้เชี่ยวชาญได้มีอยู่ในตลาดเพื่อช่วยในการออกแบบโครงสร้าง, ด้วยฟังก์ชันการทำงานที่จะช่วยในการวาดภาพ, การวิเคราะห์และการออกแบบโครงสร้างที่มีความแม่นยำสูงสุด; ตัวอย่างเช่น AutoCAD, StaadPro, ETABS, Prokon, Revit Structure เป็นต้น. ซอฟต์แวร์ดังกล่าวยังอาจต้องพิจารณาโหลดในสิ่งแวดล้อม, เช่นจากการเกิดแผ่นดินไหวและลม.
องค์ประกอบโครงสร้าง > วัสดุ

บทความหลัก: วัสดุโครงสร้าง
วิศวกรรมโครงสร้างขึ้นอยู่กับความรู้ของวัสดุและคุณสมบัติของพวกมัน, เพื่อที่จะเข้าใจว่าวัสดุที่แตกต่างกันรองรับและต่อต้านโหลดได้อย่างไร.
วัสดุโครงสร้างที่พบบ่อยคือ
เหล็ก: เหล็กดัด, เหล็กหล่อ
คอนกรีต: คอนกรีตเสริมเหล็ก, คอนกรีตอัดแรง
โลหะผสม: เหล็กกล้า, เหล็กสเตนเลส
อิฐ
ไม้: ไม้เนื้อแข็ง, ไม้เนื้ออ่อน
อะลูมิเนียม; ยูพีวีซี
วัสดุคอมโพสิต: ไม้อัด
วัสดุโครงสร้างอื่น ๆ : อิฐที่ตากแห้ง, ไม้ไผ่, คาร์บอนไฟเบอร์, พลาสติกเสริมไฟเบอร์, อิฐโคลน, วัสดุมุงหลังคา, อะคริลิค
Pont Du Gard, ฝรั่งเศส, ท่อระบายน้ำยุคโรมันประมาณ 19 ปีก่อนคริสตกาล
กาลิเลโอกาลิเลอีตีพิมพ์หนังสือ "สองวิทยาศาสตร์ใหม่" ที่เขาได้ตรวจสอบความล้มเหลวของโครงสร้างง่าย ๆ
Isaac Newton ตีพิมพ์ "Philosophiae Naturalis Principia Mathematica" ที่ประกอบด้วย'กฎการเคลื่อนไหวของนิวตัน'
Leonhard Euler พัฒนาทฤษฎีของการโก่งงอของคอลัมน์
ซิดนีย์โอเปร่าเฮ้าส์, ออกแบบโดย Ove Arup & Partners, กับสถาปนิก Jørn Utzon
มิลเลนเนียมโดมในกรุงลอนดอน, ประเทศอังกฤษ, โดย Buro Happold และ Richard Rogers
Burj Khalifa, ในดูไบ, ตึกที่สูงที่สุดในโลก, ภาพแสดงระหว่างการก่อสร้างในปี 2007
ปิรามิดที่ทนต่อแผ่นดินไหว, El Castillo, Chichen Itza
โครงสร้างแบบฐานแรงโน้มถ่วง 'Statfjord' ระหว่างการก่อสร้างในนอร์เวย์. เกือบทั้งหมดของโครงสร้างจะจมอยู่ใต้น้ำในที่สุด
โครงสร้างเครื่องกล

Airbus A380, เครื่องบินโดยสารที่ใหญ่ที่สุดในโลก
การออกแบบขีปนาวุธต้องการความเข้าใจอย่างลึกซึ้งของการวิเคราะห์โครงสร้าง
การออกแบบอุปกรณ์การแพทย์ต้องมีความเข้าใจอย่างลึกซึ้งในวิศวกรรมโครงสร้าง
การกำหนดที่ชัดเจนของความสมดุลของแรง (อังกฤษ: en:statically determinate) จะทำเพียงแค่รองรับคาน, ทำให้เกิดการโก่งงอภายใต้โหลดที่กระจายอย่างสม่ำเสมอ
National Capitol Columns ที่ United States National Arboretum ใน Washington, D.C.
สะพานรถไฟข้ามแม่น้ำ Torne : 'สะพานที่มีตัวรับน้ำหนักประกอบด้วยเหล็กรูปสามเหลี่ยม' (อังกฤษ: truss bridge) ระหว่างสวีเดนกับฟินแลนด์
ท้องฟ้าจำลอง McDonnell โดย Gyo Obata ในเซนต์หลุยส์, รัฐมิสซูรี่, สหรัฐอเมริกาเป็นโครงสร้างเปลือกคอนกรีต
ประตูโค้ง Gateway Arch ในเซนต์หลุยส์, รัฐมิสซูรี่ สูง 630 ฟุต (192 เมตร), หุ้มด้วยสเตนเลส (ชนิด 304)
เสาแบบคลาสสิคที่ประกอบด้วยหลาย ๆ ส่วนของหินซ้อนทับกันและสำเร็จออกมาเป็นวัดแห่ง Bel ในสไตล์โครินเทียน, ประเทศซีเรีย
สะพานเชือก - ตัวอย่างหนึ่งของโครงสร้าง catenary
รูปของโบลต์ (สกรู) ในความเค้นเฉือน (ความเค้นที่ทำให้วัสดุบิดรูปร่างไปจากเดิม) (อังกฤษ: shear stress), รูปบนแสดงให้เห็นการเฉือนเดี่ยว, รูปล่างแสดงให้เห็นการเฉือนคู่
แวมไพร์ รัตติกาลรัก

| แวมไพร์ รัตติกาลรัก |
| --- | --- |
ปกดีวีดีของภาพยนตร์
กำกับ: โทมัส อัลเฟร็ดสัน
เขียนบท: นวนิยายและบทภาพยนตร์ จอห์น แอจไวด์ ลินด์ควิท
อำนวยการสร้าง: จอร์น นอร์ดิ่ง
นักแสดงนำ: แคร์ เฮเดแบรนท์  ลีน่า ลีนเดอร์สัน  เพอร์ แร็กนา
ตัดต่อ: โทมัส อัลเฟร็ดสัน
ผู้จัดจำหน่าย: Magnolia Pictures (US) มงคล เมเจอร์(TH)
วันฉาย: 24 ตุลาคม พ.ศ. 2551 (อเมริกา,สวีเดน) 14 พฤษภาคม พ.ศ. 2552 (ไทย)
ความยาว: 114 นาที
ประเทศ: สวีเดน
ภาษา: สวีเดน
แวมไพร์ รัตติกาลรัก (อังกฤษ: Let the Right One In) เป็นภาพยนตร์สวีเดนนอกกระแสแนวโรแมนติก สยองขวัญ ดัดแปลงจากนวนิยายในชื่อเดียวกันของจอห์น แอจไวด์ ลินด์ควิทซึ่งรับหน้าที่เขียนบทในภาพยนตร์เรื่องนี้ด้วย ออกฉายในวันที่ 24 ตุลาคม พ.ศ. 2551 ในอเมริกาและสวีเดน เนื้อเรื่องของภาพยนตร์จะเกี่ยวข้องกับแวมไพร์แถบสแกนดิเนเวีย นอกจากนั้นตัวภาพยนตร์ยังมีกลิ่นอายของภาพยนตร์แนวการก้าวผ่านวัยแฝงอยู่ด้วย หลังจากที่ภาพยนตร์ออกฉายก็ได้รับคำวิจารณ์ในแง่บวกและกวาดรางวัลจากสถาบันต่าง ๆ มามากมาย
เนื้อเรื่อง

ออสการ์เด็กชายวัย 12 ที่อพาร์ทเมนท์แห่งหนึ่งมักมีปัญหาในเรื่องการถูกกลั่นแกล้งจากเพื่อนๆในโรงเรียนและไม่กล้าที่จะตอบโต้ และระบายอารมณ์ตนเองด้วยการใช้มีดแทงต้นไม้โดยนึกภาพของเพื่อนว่ากำลังโดนตัวเองแทง วันหนึ่งเขาพบกับเด็กหญิงชื่อเอลี่ซึ่งอายุเท่ากับเขาซึ่งอาศัยอยู่ในห้องข้างๆเขาอีกด้วยทั้งคู่สนิทกันอย่างรวดเร็ว ในขณะเดียวกันฮาคานชายสูงอายุที่เข้ามาอยู่กับเอลี่ก็ออกตามล่าเลือดของคนโดยการจับห้อยหัวแล้วกรีดคอและนำเลือดมาให้เอลี่กินทุกวันโดยที่ออสการ์ไม่รู้ ในขณะเดียวกันก็มีข่าวการพบศพคนตายมากมาย และความสัมพันธ์ของออสการ์และเอลี่แน่นแฟ้นมากขึ้นทั้งคู่ใช้วิธีการสื่อสารโดยใช้รหัสมอร์สผ่านผนังห้อง
ทั้งคู่เริ่มสนิทกันมากขึ้นแต่ฮาคานทำงานพลาดบ่อยเนื่องจากความสูงวัยของเขาทำให้บางวันนั้นไม่สามารถนำเลือดกลับมาให้เอลี่ได้ จนกระทั่งวันหนึ่งมีคนมาพบฮาคานเข้าเขาจึงใช้น้ำกรดราดหน้าตนเองเป็นการทำโทษและปิดบังใบหน้าของตนไม่ให้ถูกจับได้จนต้องเข้าโรงพยาบาล เมื่อเอลี่รู้ว่าฮาคานทำงานพลาดจึงตามฮาคานไปที่โรงพยาบาลและฆ่าฮาคานทิ้งด้วยการดูดเลือดและโยนฮาคานทิ้งลงมาจากชั้นสูงเนื่องจากฮาคานทำงานพลาดอีกครั้ง แต่ต่อมาเอลี่ก็เปิดเผยต่อออสการ์ว่าตนไม่ใช่ผู้หญิงและไม่ใช่คนอีกด้วยแต่ออสการ์ยังคงรักเอลี่ต่อไปและสัญญากับเอลี่ว่าหากทุกอย่างปกติทั้งคู่จะได้อยู่ด้วยกัน ซึ่งเอลี่ก็แนะนำให้ออสการ์กล้าที่จะตอบโต้เพื่อนที่คอยกลั่นแกล้งบ้างจนกระทั่งวันหนึ่งออสการ์ตอบโต้เพื่อนจนเพื่อนคนนั้นสูญเสียการได้ยินไปหนึ่งข้าง
ต่อมาออสการ์เริ่มสงสัยในตัวเอลี่ในพฤติกรรมต่างๆเช่น ออกมาเฉพาะตอนกลางคืน กลิ่นตัว เป็นต้น จนกระทั่งวันหนึ่งออสการ์ใช้มีดแทงมือตนเองเอลี่จึงเข้ามาเลียเลือดที่พื้น ทำให้ออสการ์รู้ว่าเอลี่คือแวมไพร์แต่ออสการ์ก็ไม่ได้รักเอลี่น้อยลง วันหนึ่งเอลี่ได้กระโดดลงมากัดที่คอของหญิงสาวคนหนึ่งที่อาศัยอยู่ในอพาร์ทเม้นท์เช่นเดียวกันแต่ถูกขัดขวางโดยแฟนหนุ่มของหญิงสาว ทำให้เอลี่ดื่มเลือดไม่สำเร็จผู้หญิงคนนั้นจึงเป็นแวมไพร์หลังจากนั้นเธอได้ฆ่าตัวตายด้วยการถูกแสงอาทิตย์จนไฟลุกไหม้ท่วมตัว แฟนหนุ่มเมื่อรู้ดังนั้นจึงแค้นใจและตามหาเอลี่เพื่อแก้แค้นจนเจอเอลี่หลับอยู่จึงคิดจะทำให้เธอถูกแสงอาทิตย์แต่ออสการ์เข้ามาขวางไว้ เอลี่จึงตื่นขึ้นและกระโดดเข้าไปกัดที่คอของชายคนนั้นและดูดเลือดจนตาย เมื่อออสการ์เห็นเอลี่ฆ่าคนต่อหน้าต่อตาจึงกลัวแต่เอลี่เข้าไปปลอบว่าที่เธอทำเพราะจำเป็นต้องทำ
หลายวันต่อมาออสการ์ถูกหลอกให้ไปที่สระว่ายน้ำของโรงเรียนโดยเพื่อนที่เคยแกล้งออสการ์ ออสการ์ไปที่สระว่ายน้ำแล้วพบกับพี่ชายของเพื่อนที่เคยแกล้งออสการ์ เขาจับออสการ์กดน้ำในขณะที่ออสการ์กำลังจะหมดลมหายใจเอลี่เข้ามาช่วยไว้โดยการตัดหัวและแขนของชายคนที่จับออสการ์กดน้ำและช่วยออสการ์ขึ้นมาได้ หลังจากนั้นทั้งคู่ขึ้นรถไฟขบวนหนึ่งและได้อยู่ด้วยกันตลอดไป
คำวิจารณ์

ภาพยนตร์เรื่องแวมไพร์ รัตติกาลรักได้รับคำวิจารณ์ในแง่บวกเป็นอย่างมาก โดยเว็บไซต์วิจารณ์ภาพยนตร์ชื่อดังต่างๆ เช่น Rotten Tomatoes, Metacritic,IMDb หรือ Box Office Mojo ต่างก็ล้วนเทคะแนนให้กับภาพยนตร์เรื่องนี้ โดย Rotten Tomatoes ให้คะแนน 98% จาก 141 คำวิจารณ์ถือว่าเป็นคำวิจารณ์ในแง่บวกอย่างมาก ส่วนคะแนนจาก Metacritic ให้ 82 คะแนนจาก 100 โดย 30 คำวิจารณ์ IMDbให้คะแนน 8.1 จาก 10 คะแนนโดยมีคนโหวตทั้งสิ้น 32,507 โหวต Box Office Mojo ให้เกรด A- จาก 159 คะแนนโหวต
ส่วนคำวิจารณ์ในประเทศไทยนั้นไม่มีมากนักเนื่องจากภาพยนตร์เป็นภาพยนตร์นอกกระแสและฉายจำกัดโรงทำให้คนรู้จักภาพยนตร์ค่อนข้างน้อยแต่ถึงอย่างนั้นคะแนนโหวตจากเว็บไซต์พันทิปดอตคอมภาพยตร์เรื่องนี้ก็ได้รับคำวิจารณ์ในแง่บวกและได้อันดับที่ 3 จาก 52 คำวิจารณ์ให้เป็น "หนังดีหนังเด่นรอบครึ่งปีจากการคัดเลือกของชาวเฉลิมไทย"
ไวลด์ฮาตส์

| ไวลด์ฮาตส์ |
| --- | --- |

ผู้พัฒนา: โอเมกาฟอร์ซ
ผู้จัดจำหน่าย: อิเล็กทรอนิก อาตส์
กำกับ: Kotaro Hirata Takuto Edagawa
เอนจิน: Katana Engine 
เครื่องเล่น: ไมโครซอฟท์ วินโดวส์ เพลย์สเตชัน 5 เอกซ์บอกซ์ซีรีส์เอกซ์และซีรีส์เอส
วางจำหน่าย: 17 กุมภาพันธ์ ค.ศ. 2023
แนว: แอ็กชันเล่นตามบทบาท
รูปแบบ: ผู้เล่นคนเดียว, หลายผู้เล่น
ไวลด์ฮาตส์ (อังกฤษ: Wild Hearts) เป็นวิดีโอเกมแนวแอ็กชันเล่นตามบทบาทที่พัฒนาโดยโอเมกาฟอร์ซ และจัดจำหน่ายโดยอิเล็กทรอนิก อาตส์ ภายใต้ชื่ออีเอออริจินัลส์ ตัวเกมจะกำหนดให้ผู้เล่นออกล่าสัตว์ประหลาดขนาดใหญ่ในอาซูมะ โลกแฟนตาซีที่ได้รับแรงบันดาลใจจากยุคศักดินาของญี่ปุ่น ตัวเกมวางจำหน่ายในวันที่ 17 กุมภาพันธ์ ค.ศ. 2023 สำหรับไมโครซอฟท์ วินโดวส์ เพลย์สเตชัน 5 และ เอกซ์บอกซ์ซีรีส์เอกซ์และซีรีส์เอส
การพัฒนา

ไวลด์ฮาตส์ พัฒนาโดยโอเมกาฟอร์ซ ผู้พัฒนาวิดีโอเกมญี่ปุ่น การพัฒนาเกมเริ่มต้นใน ค.ศ. 2018 ตามที่ผู้กำกับเกม Kotaro Hirata กล่าว ทีมงานได้เรียนรู้จากประสบการณ์ในการพัฒนาชุดเกม โทคิเดน และตั้งใจที่จะสร้างเกมล่าสัตว์ประหลาดสไตล์ญี่ปุ่นสมัยใหม่ เพื่อความโดดเด่นจากเกมล่ามอนสเตอร์เกมอื่น ๆ ทีมงานได้แนะนำเคโมโนะ สัตว์ประหลาดที่ถูกอธิบายว่าเป็น "การหลอมรวมของธรรมชาติและสัตว์" และคาราคุริซึ่งเป็นกลไกที่เสริมการต่อสู้ระยะประชิดของเกม สัตว์ประหลาดและสัตว์ต่าง ๆ ได้รับการออกแบบมาให้คุกคามและท้าทาย เพื่อให้ผู้เล่นไม่รู้สึก "ผิด" เกี่ยวกับการฆ่าพวกมัน ทีมงานไม่ได้สร้าง ไวลด์ฮาตส์ ในฐานะภาคต่อของชุดเกม โทคิเดน เพราะทีมงานรู้สึกว่าตัวเกมมีการนำเสนอและกลไกการต่อสู้ที่แตกต่างออกไป โลกของเกมได้รับแรงบันดาลใจจากยุคศักดินาของญี่ปุ่น และมีชีวนิเวศสี่แบบที่แตกต่างกัน โดยแต่ละแบบอิงตามหนึ่งในสี่ฤดูกาล เดิมทีตัวเกมรองรับโหมดหลายผู้เล่น 4 คน สิ่งนี้ถูกเปลี่ยนแปลงในภายหลังเนื่องจากทีมงานเชื่อว่าจะสร้างรูปแบบการเล่นที่ไม่สมดุล
อิเล็กทรอนิก อาตส์ ผู้จัดจำหน่ายเกม ประกาศความร่วมมือกับโอเมกาฟอร์ซ และโคเอะเทคโมซึ่งเป็นบริษัทแม่ในวันที่ 14 กันยายน ค.ศ. 2022 โดยตัวเกมจะได้รับการจัดจำหน่ายภายใต้ชื่ออีเอออริจินัลส์ ซึ่งเคยจัดจำหน่ายวิดีโอเกมจากผู้พัฒนาอิสระขนาดเล็กเช่นเกม อิตเทกส์ทู และ อันราเวล ตัวเกมประกาศเปิดตัวอย่างเป็นทางการในวันที่ 23 กันยายน ค.ศ. 2022 โดยวางจำหน่ายในวันที่ 17 กุมภาพันธ์ ค.ศ. 2023 สำหรับไมโครซอฟท์ วินโดวส์ เพลย์สเตชัน 5 และ เอกซ์บอกซ์ซีรีส์เอกซ์และซีรีส์เอส พร้อมรองรับการเล่นข้ามแพลตฟอร์ม
ไวต์ฮอร์ส

| ไวต์ฮอร์ส |
| --- | --- |
นคร
นครไวต์ฮอร์ส
ไวต์ฮอร์สใน ค.ศ. 2019
สมญา: "เมืองแห่งความทุรกันดาร"
คำขวัญ: ประชาชนของเรา ความแข็งแกร่งของเรา
ไวต์ฮอร์สที่ตั้งของไวต์ฮอร์ส
พิกัด: 60°43′27″N 135°03′22″W﻿ / ﻿60.72417°N 135.05611°W﻿ / 60.72417; -135.05611
ประเทศ: แคนาดา
ดินแดน: ยูคอน
ก่อตั้ง: ค.ศ. 1898
การปกครอง
 • นายกเทศมนตรี: Laura Cabott
 • หน่วยงาน: Whitehorse City Council
 • MPs: Brendan Hanley
 • MLAs: Ted Adel Nils Clarke Jeanie Dendys Paolo Gallina Elizabeth Hanson Scott Kent Tracy McPhee Richard Mostyn Ranj Pillai Elaine Taylor Kate White
พื้นที่
 • นคร: 416.54 ตร.กม. (160.83 ตร.ไมล์)
 • เขตเมือง: 34.95 ตร.กม. (13.49 ตร.ไมล์)
 • รวมปริมณฑล: 8,488.91 ตร.กม. (3,277.59 ตร.ไมล์)
ความสูง: 670–1,702 เมตร (2,200–5,584 ฟุต)
ประชากร (2021)
 • นคร: 28,201 คน
 • ความหนาแน่น: 60.2 คน/ตร.กม. (156 คน/ตร.ไมล์)
 • เขตเมือง: 21,732 คน
 • ความหนาแน่นเขตเมือง: 621 คน/ตร.กม. (1,610 คน/ตร.ไมล์)
เดมะนิม: ไวต์ฮอร์เซอร์
เขตเวลา: UTC−07:00 (เขตเวลาภูเขา)
Forward sortation area: Y1A
รหัสพื้นที่: 867
แผนที่ NTS: แม่แบบ:Canada NTS Map Sheet
เว็บไซต์: เว็บไซต์ทางการ
ไวต์ฮอร์ส (อังกฤษ: Whitehorse) เป็นเมืองหลวงและนครเพียงแห่งเดียวของดินแดนยูคอน และเป็นนครที่ใหญ่ที่สุดในภาคเหนือของประเทศแคนาดา ไวต์ฮอร์สได้รับการจัดตั้งเป็นนครใน ค.ศ. 1950 ตั้งอยู่บริเวณกิโลเมตรที่ 1426 (ไมล์ที่ 918) บนทางหลวงอะแลสกาในตอนใต้ของยูคอน ย่านใจกลางเมืองและริเวอร์เดลของนครมีพื้นที่ครอบคลุงทางสองฝั่งของแม่น้ำยูคอนซึ่งไหลจากรัฐบริติชโคลัมเบียและลงสู่ทะเลเบริงในอะแลสกา นครตั้งชื่อตามแก่งไวต์ฮอร์สซึ่งมีลักษณะเหมือนม้าขาว แก่งแห่งนี้อยู่ใกล้กับไมล์แคนยอนในช่วงก่อนที่แม่น้ำจะไปถึงเขื่อน
อันเนื่องจากที่ตั้งของนครที่อยู่ใกล้กับหุบเขาไวต์ฮอร์สและมหาสมุทรแปซิฟิก ทำให้นครมีสภาพภูมิอากาศที่ไม่รุนแรงเหมือนกับนครอื่น ๆ ในทางภาคเหนืออย่างเยลโลว์ไนฟ์ ในระดับละติจูดที่สูงนี้ นครมีฤดูหนาวที่สั้น และฤดูร้อนมีแสงแดดถึง 19 ชั่วโมงต่อวัน บันทึกสถิติโลกกินเนสส์รายงานว่าไวต์ฮอร์สเป็นเมืองที่มีมลพิษทางอากาศน้อยที่สุดในโลก
จากการสำมะโนครัวปี 2016 นครมีประชากร 25,085 คน คิดเป็นร้อยละ 70 ของประชากรในดินแดนนี้
เมืองพี่น้อง

จูโน อะแลสกา
Lancieux ฝรั่งเศส (ตั้งแต่ ค.ศ. 2000)
อูชิกุ ญี่ปุ่น (ตั้งแต่ ค.ศ. 1985)
เมืองพี่น้องในทางประวัติศาสตร์:
Echuca ออสเตรเลีย (พฤศจิกายน ค.ศ. 1977 – กันยายน ค.ศ. 2008)
Patos de Minas บราซิล
แหล่งข้อมูลอื่น

เว็บไซต์ทางการ
| ฐานข้อมูลการควบคุมรายการหลักฐาน  |
| --- | --- |
นานาชาติ:  FAST  VIAF 
ประจำชาติ:  เยอรมนี  อิสราเอล  สหรัฐ 
ภูมิศาสตร์:  มิวสิกเบรนซ์ พื้นที่ 
อื่น ๆ:  NARA
เว่ย์ ชิวเยฺว่

เว่ย์ ชิวเยฺว่ (จีน: 魏秋月; อังกฤษ: Wei Qiuyue) เกิดวันที่ 26 กันยายน ค.ศ. 1988 ที่เทียนจิน เธอเป็นนักกีฬาวอลเลย์บอลหญิงชาวจีน รวมถึงเป็นกัปตันวอลเลย์บอลหญิงทีมชาติจีนระหว่างปี ค.ศ. 2008 ถึง 2012
ผลงานในระดับอาชีพ

เว่ย์ ชิวเยฺว่ เป็นส่วนหนึ่งของการพาทีมคว้ารางวัลเหรียญทองแดงในการแข่งขันโอลิมปิกฤดูร้อน 2008 ที่กรุงปักกิ่ง รวมถึงพาทีมคว้ารางวัลเหรียญเงินในการแข่งขันวอลเลย์บอลเวิลด์กรังด์ปรีซ์ 2007
เธอชนะการแข่งขันมอนเทร็กซ์วอลเลย์มาสเตอร์ 2010 ร่วมกับทีมชาติของเธอ และได้รับรางวัล "มือเซตยอดเยี่ยม"
เว่ย์ ชิวเยฺว่ ได้รับการจารึกชื่อเป็นมือเซตยอดเยี่ยมในการแข่งขันวอลเลย์บอลหญิงชิงแชมป์โลก 2010
ภายหลังจากเธอประสบกับความผิดหวังเมื่อครั้งที่ทีมได้อันดับ 5 ในการแข่งขันวอลเลย์บอลหญิงในโอลิมปิกฤดูร้อน 2012 ในปี ค.ศ. 2013 เธอได้ออกไปจากทีมชาติเป็นระยะเวลาหนึ่งปีเพื่อรักษาหัวเข่าของเธอ ส่งผลให้เธอพลาดในการทำหน้าที่ร่วมกับทีมชาติหนึ่งสมัย และแล้ว เธอก็ได้เซ็นสัญญาร่วมทีมกับสโมสรอิกติซาดชิ บากู ในฤดูกาล 2013-2014 พร้อมด้วยอดีตเพื่อนร่วมทีมของเธอ ซึ่งได้แก่ หม่า ยฺวิ่นเหวิน และ จาง เหล่ย์ ซึ่งเป็นครั้งแรกของเธอที่ได้เข้าทำหน้าที่ร่วมกับสโมสรอื่นแทนสโมสรเทียนจิน
สังกัดสโมสร

เทียนจิน บริดจสโตน (ค.ศ. 2003–2013)
อิกติซาดชิ บากู (ค.ศ. 2013–2014)
เทียนจิน โบไฮแบงค์ (ค.ศ. 2014–2017)
รางวัลส่วนบุคคล

"มือเซตยอดเยี่ยม" มอนเทร็กซ์วอลเลย์มาสเตอร์ 2007
"มือเซตยอดเยี่ยม" วอลเลย์บอลเวิลด์กรังด์ปรีซ์ 2007
"ผู้เล่นทรงคุณค่า" วอลเลย์บอลหญิงชิงแชมป์เอเชียนคัพ 2008
"มือเซตยอดเยี่ยม" มอนเทร็กซ์วอลเลย์มาสเตอร์ 2010
"มือเซตยอดเยี่ยม" วอลเลย์บอลหญิงชิงแชมป์โลก 2010
"เสิร์ฟยอดเยี่ยม" วอลเลย์บอลหญิงชิงแชมป์เอเชีย 2011
ดูเพิ่ม

สาธารณรัฐประชาชนจีนในโอลิมปิกฤดูร้อน 2012
วอลเลย์บอลหญิงในโอลิมปิกฤดูร้อน 2012